google/wiki40b huggingface dataset:
Jánošík (film z roku 1921)

Pozadie a vznik filmu

Jánošík z roku 1921 je vôbec prvou kapitolou, napísanou slovenským hraným celovečerným filmom. Režírovaný síce slovenskými emigrantmi z USA ale natočený v slovenských reáliách a so slovenským obsadením, z veľkej časti neskúseným. Filmovej réžie sa ujal Jaroslav Siakeľ, jeho brat Daniel mal byť kameramanom. Pri výbere exteriérov sa príliš nenamáhali a vybrali si vlastnú rodnú dedinu - Blatnicu. Tá podoba filmu, akú môžeme zhliadnuť dnes, je rekonštrukciou verzie určenej pre americký trh. Autori rekonštrukcie sa pokúšali, čo najvernejšie, podľa rôznych poznámok a scenárov, prinavrátiť filmu jeho pôvodnú podobu. Aj hudba či titulky prešli úpravou, pritom sa stále snažili zachovať ducha doby, v ktorej film vznikol. Vzhľadom k roku výroby sa tvorcovia prvého slovenského hraného celovečerného filmu vyznamenali. Zaujímavosťou je príbeh rozprávaný v retrospektíve. Objavuje sa tu dokonca aj retrospektíva v retrospektíve (Jánošík spomína na Aničku spred dvoch rokov) či paralelné rozprávanie dejov. Dej je rámcovaný stretnutím turistov s bačom, pričom bačovo rozprávanie tvorí základný dej. Je badať, že autori filmu prišli spoza oceánu poučení, vzdelaní a vyučení vo svojom remesle. Štýlom sa približuje skôr vtedajšej americkej produkcii ako filmom pochádzajúcim z nášho okolia. Prvky westernu v akčných scénach (predovšetkým scény s družinou) dodávajú filmu komickosť. Americká škola je badateľná pri striedaní detailov a celkov. V čase svojho uvedenia musel byť pre divákov nezvyčajne dramatický, s pomerne rýchlo postupujúcim dejom. Nám, ako divákom zvyknutým na rýchly sled obrazov po sebe, sa nemusí javiť ako rýchly, no v roku 1921 ľudia ešte neboli zvyknutí na filmové prostriedky, tak ako ich poznáme dnes. Ku koncu sa zdá, že autori sa poponáhľali. Pravdepodobné však je, že záver mal byť, ak nie o mnoho ale aspoň o čosi dlhší. Na miestach, kde bol filmový materiál nedostačujúci (a teda poškodený alebo časti materiálu chýbali) ho autori rekonštrukcie nahradili fotografickými snímkami.
Lonnie Mack

Koho ovplyvnil

Lonnie Mack je považovaný za jedného z prvých majstrov elektrickej rockovej gitary a virtuóza blues-rockového spôsobu hry na gitaru. Svojou hrou ovplyvnil Jimiho Hendrixa, Cream, Jeffa Becka, Stevie Ray Vaughanda, The Doors, Franka Zappu a iných.

Hudobná spolupráca

Mack, okrem iného, hral aj na basovej gitare na albume The Doors Morrison Hotel, špeciálne v skladbe „Roadhouse Blues“. James Brown ho vyzval aby hral na jeho nahrávke „Kansas City“. Bol známy tým, že hral na vzácnu gitaru jedinečného tvaru prvej generácie značky Gibson Flying V.
Hažlín

Obecné symboly

Symboly obce sú zapísané v Heraldickom registri Slovenskej republiky.
Úrad Federálneho ministerstva vnútra pre leteckú službu

Úrad Federálneho ministerstva vnútra pre leteckú službu česky Úřad Federálního ministerstva vnitra pro leteckou službu (ÚFMVLS) bol letecký policajný útvar, ktorý existoval vrokoch 1990 a 1991 na území Česko-Slovenska. Predchodcom útvaru bola Letecká správa Federálneho ministerstva vnútra a nástupcom sa stala Letecká služba Federálneho policajného zboru.

Dejiny

Úrad Federálneho ministerstva vnútra pre leteckú službu vznikol v roku 1990 ako nástupca Leteckej správy Federálneho ministerstva vnútra. Šlo sa o nový letecký policajný útvar, ktorý bol ustanovený v súvislosti so zánikom Československej socialistickej republiky a vznikom Českej a Slovenskom Federatívnej Republiky. V roku 1990 došlo k zrušeniu Zboru národnej bezpečnosti a novým prevádzkovateľom policajné letky sa stalo Federálne ministerstvo vnútra. Väčšina úloh Úradu Federálneho ministerstva vnútra pre leteckú službu sa nelíšila od úloh predchádzajúcej letky, ale bol kladený väčší dôraz na záchrannú činnosť. Policajné vrtuľníky zabezpečovali predovšetkým pohotovostné lety, pátrali po osobách a veciach a monitorovali dopravu. Nové činnosti súviseli so zabezpečením prevádzky leteckej záchrannej služby, ktorej kompletný systém bol v Československu vybudovaný v rokoch 1987-1992. Nový útvar stál v roku 1990  pri otvorení stanice leteckej záchrannej služby Kryštof 06 v Hradci Králové a od svojho vzniku prevádzkoval leteckú záchrannú službu aj na stanici Kryštof 01 v Prahe. Z útvaru bol v roku 1991 vyčlenený Štátny letecký útvar, ktorý mal na starosti iné činnosti. Úrad Federálneho ministerstva vnútra pre leteckú službu zanikol oficiálne v roku 1991 a bol nahradený Leteckou službou Federálneho policajného zboru. Šlo sa však iba o formálnu zmenu.

Vrtuľníky

Úrad Federálneho ministerstva vnútra pre leteckú službu prevádzkoval počas svojho pôsobenia vrtuľníky Mil Mi-2, Mil Mi-8 a MBB Bo 105. V roku 1990 mala policajná letka k dispozícii len sovietskej stoje Mil Mi-2 a Mil Mi-8, ktoré boli v prevádzke už od 70.rokov. V roku 1990 bolo tak vypísané výberové konanie na dodávku nových vrtuľníkov. Medzi zvažované stroje patrili vrtuľníky MBB Bo 105, PZL W-3A Sokół alebo Bell 206. Nakoniec boli zakúpené stroje MBBBo105, ktoré slúžili od mája 1991. Šlo sa o prvé dva „nevýchodné“ stroje v česko-slovenskej policajnej letke. Ani jeden z vrtuľníkov nebol úplne nový, oba stroje boli už skôr používané vNemecku.
Omnio

Charakteristika

Prog Archives o tomto albume píše: „Uznanie pre debut ich dostalo do povedomia a taktiež Omnio spravilo to isté, upozornilo na hudobnú vyspelosť skupiny a rozvoj, kompozičnú kvalifikovanosť a snahu rozšíriť obzor k progresívnejšej a osobitejšej hudbe. Omnio je cesta rozdelená na päť častí, melodicky hypnotická, avšak priebojná a rýdza: Soundtrack o vzostupe a páde ľudstva.“
 Allmusic o tomto albume píše ako o: „...jedinečne objavnom...“ a ďalej: „...po ich black metalom inšpirovanom Heart of the Ages 'In the Woods' prišli s ohromujúco krásnym sobášom progesívneho metalu, gothickej štruktúry, epického rozsahu a úžasnej zložitosti, husársky kúsok ktorý sa stal jednou z klasických nahrávok európskeho metalu“.

Album vyšiel vo vydavateľstve Misanthropy Records ako CD, ale aj ako dvojité LP. Metal Vinyl Encyclopedia píše: „Pravdepodobne limitované na 1000 kópií. Vyleptaná strana platne nie je prehrateľná. Texty sú vytlačené vo vnútri obalu. Je to druhý album tejto kapely, odlišný od HEart of the Ages. Dodával sa s katalógom Misanthropy Records.“

V roku 2003 bol znovuvydaný vo vydavateľstve Candlelight na CD v takmer identickej podobe ako pôvodné, navyše obsahuje texty skladieb.
Rusínska obroda

Rusínska obroda (rusín. Русиньска оброда) je národno-kultúrna organizácia Rusínov na Slovensku. Je najstaršou a najväčšou rusínskou organizáciou na Slovensku. Vznikla v roku 1990 vo vtedajšom Česko-Slovensku. Bola založená na ustanovujúcom sneme 5. marca 1990 v Medzilaborciach. V súčasnosti má organizácia svoje sídlo v meste Prešov. Rusínska obroda má svoje miestne a okresné organizácie po celom Slovensku.

Ciele a prínosy

Rusínska obroda sa zaslúžila o kodifikáciu rusínskeho jazyka na Slovensku, keď 27. januára 1995 sa rusínsky jazyk stal spisovným jazykom Rusínov na Slovensku. Ďalším výsledkom práce organizácie je založenie rusínskeho oddelenia (v roku 1998) na pôde Inštitútu národnostných štúdií Prešovskej univerzity, ktoré bolo v roku 2008 transformované na Ústav rusínskeho jazyka a kultúry. Rusínska obroda vydáva dvojtýždenník InfoRusín (infoРУСИН).
Strážov (Žilina)

Polohopis

Leží asi tri kilometre severozápadne od centra mesta, na ľavom brehu Váhu. Na západe susedí s mestskou časťou Žilinská Lehota a obcou Dolný Hričov, na východe ho od Žiliny oddeľuje rieka Rajčanka, ktorá sa tu vlieva do Váhu. Na juhu susedí katastrálne územie s mestskou časťou Závodie a na severnej strane jeho katastrálne územie cez Hričovskú priehradu susedí s mestskou časťou Považský Chlmec a obcou Divinka.

Dejiny

Strážov sa spomína v roku 1393 ako Straso a už v roku 1402 ako Strazow. Patril k lietavskému panstvu. V roku 1418 Stibor zo Stiboríc a Beckova dal obec mestu Žilina do dedičného prenájmu. V erbe mal rybára, ktorý pri vode chytá ryby do siete. V roku 1784 mal 213 obyvateľov, v roku 1900 už 359 a v roku 1980 mal 722 obyvateľov. Obec bola pričlenená k Žiline v roku 1970.
Starý Strážov bol postavený v zúženom priestore medzi riekou Váh a Strážovskými vrchmi. Už v minulosti mal obmedzené možnosti na rozvoj. Po jeho južnej strane prechádza hlavná cesta I/61 (do 31.7. 2015 cesta I/18) z Bratislavy do Žiliny. Zo severnej časti ho uzatvorila Považská železnica postavená v roku 1883. Navyše časť obce zaplavili vody Hričovskej priehrady, ktorú postavili v roku 1962.
Nová bytová výstavba bola postavená západne od starej časti a druhá časť je vedľa cesty I/61 smerom do Žiliny. Celá oblasť mestskej časti nie je vhodná na bytovú výstavbu. V mestskej časti sa nenachádza priemysel. V Strážove je materská škola, kultúrny dom a ako bývalá obec má vlastný cintorín. V budove materskej školy je umiestená pobočka Žilinskej knižnice. Na Hričovskej priehrade sú vybudované rybníky, nachádza sa tu lyžiarsky vlek a pri vstupe do Strážova pri ceste I/61 je Motel Marakana. Má autobusové spojenie s centrom linkou č. 24 a 29.
Od Hričovského Podhradia je vybudovaná diaľnica D3, ktorá sa pred obytnou časťou v Strážove napája diaľničnou križovatkou Žilina-Západ na túto mestkú časť. Z tejto MÚK je na mieste cesty I/61 vybudovaný diaľničný privádzač do Žiliny. Diaľnica D3 pokračuje ponad Hričovskú priehradu do tunela v Považskom Chlmci a z mestskej časti sa na tento smer nie je možné napojiť.
Teória poznania

Odozvy na Gettierov problém

Odozvy na Gettierov problém boli rôzne. Zvyčajne boli pokusmi ponúknuť definíciu poznania inú ako klasickú a to pridaním štvrtej podmienky alebo sa pokúsili vytvoriť úplne novú konštrukciu.

Neprítomnosť relevantnej nepravdy

Vyššie uvedený Gettierov príklad možno analyticky zapísať v tvare q vyplýva z p, kde q je výrok „Prácu dostane ten, kto má vo svojom vrecku desať mincí“ a p je konjunkcia dvoch výrokov „Prácu dostane Jones“ a „Jones má vo svojom vrecku desať mincí“. Výrok q nadobúda pravdivosť šťastím, čo znamená, že jeho pravdivostná hodnota nie je určená pravdivostnými hodnotami konjunkcie výrokov p, keďže výrok „Prácu dostane Jones“ je nepravdivý. V definícii poznania teda sformulujeme štvrtú podmienku, podľa ktorej presvedčenie nesmie spočívať na inom nepravdivom presvedčení, ktoré je relevantné v tom zmysle, že určuje pravdivostnú hodnotu odvodeného presvedčenia.
Nová definícia poznania však nie je dobrá, pretože možno vytvoriť protipríklad, v ktorom budú všetky štyri podmienky splnené a človek majúci takéto presvedčenie stále nebude mať poznanie. Uvažujme o nasledovnej situácii: isté hodiny zastali v čase 11:56. O deň na to prechádzam okolo nich a nadobudnem presvedčenie, že práve je 11:56. Je pravda, že je takýto čas, pretože náhodou sa stalo, že práve o takomto čase som sa ocitol pred stojacimi hodinami. Viem, že práve v tejto chvíli je 11:56? Moje presvedčenie je pravdivé a zdôvodnené a vyhovujúc štvrtej podmienke mám presvedčenie, že hodiny zvyčajne ukazujú správny čas (čo je pravda). Teda aj napriek tomu, že systém mojich presvedčení neobsahuje relevantnú nepravdu, je očividné, že stále neviem, aký je čas. Nová definícia poznania je teda nedostatočná alebo nesprávna (príklad s hodinami je v článku od Davida Truncellita).

Teórie zdôvodnenia

Podľa štandardnej definície poznania, zdôvodnenie je nevyhnutnou podmienkou poznania. Teórie zdôvodnenia analyzujú štruktúru zdôvodnenia; rozlišujeme dve základné skupiny: internalistické a externalistické teórie zdôvodnenia.
Vysílač Krašov

Vysielanie

V súčasnej dobe je možné z vysielača prijímať:
Medník (potok)

Prameň

Pramení na východných svahoch Súľovských vrchov, na VJV úpätí Žibrida (867 m n. m.), v nadmorskej výške približne 530 m n. m., západne od obce Zbyňov.
AMD Phenom

AMD Phenom je procesor, ktorý bol oficiálne spoločnosťou AMD predstavený spolu s grafickými kartami Radeon radu HD2900. Ide o variant architektúry K10, ktorá je určená pre stolové počítače. Phenomy sa objavili v 4. štvrťroku 2007 ako nástupca Athlon s jadrami K8. Na jednom kuse kremíka sú integrované až štyri jadrá. Dvojjadrový variant má kódový názov "Kuma", štvorjadrový má názov "Agena", resp. "Agena FX". Prvé dva menované varianty sú určené do socketu AM2+, ale pasujú aj do súčasného socket AM2, aj keď s mierne nižším výkonom pamäťového radiča a L3 cache. "Agena FX" je určená do socketu F1207+, čo umožňuje prepojenie procesorov na jednej základnej doske pomocou HT a stavbu viacprocesorových staníc (FASN8). V hre je tiež trojjadrový variant "Toliman", ktorý má jedno zo štyroch jadier vypnuté (pravdepodobne najslabšie alebo chybné). Každé jadro má 64 kB L1 cache pre dáta, 64kB L1 pre inštrukcie a 512 kB spoločnej L2 cache. Jadrá zdieľajú ešte L3 cache o veľkosti 2 MB. Phenom obsahuje klasické rozširujúce inštrukcie pre x86 od MMX po SSE3 a navyše špeciálne rozšírenie SSE4A vyvinuté spoločnosťou AMD. Je vyrábaný 65 nm technológiou.
Spoločnosť AMD v decembri 2008 uviedla nástupcu AMD Phenom II.

Modely

AMD vydalo už druhú verziu Phenomu, s menom Phenom II.

Chyba v TLB

Pred vydaním Phenomov bola objavená chyba v TLB (Translation Lookaside Buffer), ktorá môže u štyroch jadrových procesorov spoločnosti AMD spôsobiť vo výnimočných prípadoch systémové zamrznutie. Phenom bol vďaka tejto chybe vylepšený a zahŕňa krokovania "B2" a "BA". Sú tam BIOS a softvérové pracovné cykly aby sa tomuto problému predišlo a to vyradením TLB. Pracovné cykly však zaťažujú procesor a spôsobujú výkonové straty (minimálne 10%).
Mnohí testeri potvrdili, že sa tá chyba prejavuje len v daných prípadoch (virtualizácia a výkon CPU na 100%). Väčšina užívateľov na ňu nenarazí, ale môže sa výnimočne prejaviť.
Tieto straty neboli preskúmané u prvých predbežne uvoľnených Phenomov. Počíta sa s tým, že výkon prvých Phenomov, ktoré sa dostali k užívateľom, bude trochu nižší. Procesory s odstránenou chybou majú na konci modelového čísla "50" (napr. 9650 s krokovaním "B3") a boli uvedené na trh 27. marca2008. 
Dcérska spoločnosť AMD vydala záplatu pre Linux Kernel, ktorá prijíma minimálne funkčné testovanie na prekonanie tejto chyby softvérovou emuláciou prístupných a neprístupných bitov. Čo spôsobuje malé straty výkonu.

Budúce modely

Budúce modely budú predstavené v druhej polovici roka 2008. AMD predpokladá spustenie série 45nm procesorov. Od októbra 2007 sú verejnosti známe len kódové mená. To sú Deneb FX pre Phenom FX, Deneb pre štvorjadrové procesory, Heka pre trojjadrové procesory Phenom a Regor pre Athlon X2. U týchto procesorov sa predpokladá, že budú dostupné na konci roka 2008 alebo na začiatku roka 2009, s podporou pamäte DDR3 a predpokladá sa, že budú mať väčšiu zdieľanú L3 cache (6MB) rovnako tak ako implementáciu Socket M3 pre jednoprocesorový systém a Socket G3MX pre dva procesory s Quad FX platformou.
Le Cuing

Poloha

Obec má rozlohu 13,05 km². Najvyšší bod je položený 517 m n. m. a najnižší bod 412 m n. m.

Obyvateľstvo

Počet obyvateľov obce je 413 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Frontenex

Poloha

Obec má rozlohu 1,71 km². Najvyšší bod je položený 467 m n. m. a najnižší bod 308 m n. m.

Obyvateľstvo

Počet obyvateľov obce je 1 673 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Nekonečno

Nekonečno (∞) je to, čo nemá medze, buď ako presahujúce akúkoľvek danú kvantitu tej istej povahy (aktuálne nekonečno, najmä v teórii množín) alebo ako podľa dôvodných domnienok smerujúce k takému stavu (potenciálne nekonečno, v matematike symbol ∞).
V matematike sa "nekonečno" často používa v kontexte, kde sa s ním narába ako s číslom (teda počíta alebo meria veci: "nekonečný počet termínov"), ale je to jasne veľmi odlišný typ "čísla" než celé alebo reálne čísla.
František Lahola

Životopis

Vyučil sa v kamenárskych dielňach v Uherskom Hradišti. Roku 1902 kamenár v Banskej Bystrici, od roku 1904 v Liptovskom Mikuláši. Tvorca prevažne náhrobníkov bežnej úrovne. Jeho tvorba vyvrcholila portrétmi slovenských národných predstaviteľov, z ktorých sa zachovala podobizeň P. O. Hviezdoslava (dnes v SNM, Martin). Väčšina z nich je nezvestná (busty M. M. Hodžu, S. Tomášika, Š. Daxnera, D. Šusteka).
Saint-Mard (Somme)

Poloha

Obec má rozlohu 4,15 km². Najvyšší bod je položený 95 m n. m. a najnižší bod 62 m n. m.

Obyvateľstvo

Počet obyvateľov obce je 192 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Gro Harlem Brundtlandová

Životopis

Narodila sa v rodine lekára a sama vyštudovala medicínu so zameraním na rehabilitáciu. Ako lekárska vedecká pracovníčka pôsobila desať rokov, v rokoch 1974 – 79 zastávala úrad ministerky pre životné prostredie.

Práca

Medzinárodného uznania sa jej dostalo v roku 1980, keď obhajovala princípy udržateľného rozvoja ako predsedníčka Svetovej komisie životného prostredia a rozvoja. Komisia je niekedy podľa nej označovaná ako Komisia Brundtlandovej.
Tarabovec

Tarabovec je bývalá osada na rozhraní chotárov obcí Dubodiel, Cimenná, Čuklasovce a Zlatníky. Leží v nadmorskej výške asi 320 metrov v pohorí Považský Inovec.
V minulosti ňou viedla cesta z Topoľčian do Beckova a Nového Mesta nad Váhom. Osada patrila panstvu Dubodiel. Tvorilo ju niekoľko hospodárskych budov a obydlí, istý čas v 18. storočí aj mlyn a píla s pohonom mlynského kolesa na vrchnú vodu, neskôr len hájovňa.
V novembri 1944 bola osada vypálená nemeckými jednotkami pri prenasledovaní účastníkov povstania. Obnovená už nebola. V súčasnosti sa na mieste nachádza len udržiavaný kríž.
Vysokoškolský pedagóg

Vysokoškolský pedagóg alebo univerzitný pedagóg je pedagóg pôsobiaci na vysokej škole resp. univerzite. Patria k nim: profesori, docenti, odborní asistenti, asistenti, lektori (napr. cudzích jazykov) a inštruktori (napr. telesnej výchovy).
Düsseldorf

Obyvateľstvo

Mesto Düsseldorf je s populáciou 604 527 (k 31. 12. 2014) siedmym najväčším mestom v Nemecku. Z celkovej populácie mesta má 109 883 obyvateľov zahraničný pôvod, z nich väčšina (81,742) pochádza z iných krajín Európy. Najväčšie národnostné menšiny predstavujú Turci, Gréci a Taliani. Mesto Düsseldorf má tretiu najväčšiu japonskú komunitu v Európe. Düsseldorf má aj tretiu najväčšiu židovskú populáciu v Nemecku o počte 7 600 príslušníkov.
Rudolf Homola

Život

Narodil sa v rodine hodinára Štefana Homolu a jeho manželky Judity, rod. Kalinovej. V roku 1849 sa oženil s Karolínou rod. Zacharovou.
Pred rokom 1840 študoval na evanjelickom lýceu v Banskej Štiavnici, 1840 - 1844 filozofiu a teológiu na evanjelickom lýceu v Levoči. V štúdiách pokračoval na univerzite Halle. 1847 - 1854 a 1860 - 1862 učiteľ na ľudovej škole, od 1852 evanjelický kaplán v Revúcej, 1855 - 1859 učiteľ na evanjelickom kolégiu v Prešove, 1862 - 1874 stredoškolský učiteľ a 1863 - 1864, 1866 - 1867 správca slovenského gymnázia v Revúcej, kde po 1874 pôsobil ako účtovník Pomocnice. 
Pred  revolúciou  vyučoval  v  maďarskom  jazyku,  potom  po  slovensky.  Jeho  jazykové  znalosti  boli  dobré.  Ovládal  štyri  či  päť  rečí, čo  využíval  aj  neskôr. Zaslúžil sa o založenie Slovenského ev. a. v. gymnázia v Revúcej. Pred založením  gymnázia  rozvíjal  národnobuditeľskú činnosť,  rovnako  ako  jeho  o  dva  roky  starší  brat  Štefan.  Stal sa jedným z jeho prvých učbárov a  patril  k  tým,  ktorí  na  gymnáziu  vyučovali  až  do  jeho  násilného  zatvorenia.  Okrem  správcovstva,  ktoré  neskôr vykonával, písal učebnice dejepisu a dejín nemeckej literatúry, ako i výročné správy gymnázia.
Dispozícia (architektúra)

Dispozícia alebo architektonická dispozícia (z lat. dispositio – usporiadanie, rozvrh, osnova) je pôdorysný a výškový rozvrh stavby, usporiadanie objemov, hmoty a jej priestoru. Je jedným z dôležitých písmen architektonickej abecedy spolu so správnou funkciou a konštrukčno-materiálovým riešením
Dispozícia je ovplyvňovaná požadovanou úžitkovou funkciou stavby, estetickými i slohovými predstavami, dobovou módou a individuálnym zameraním architekta. Graficky je architektonická dispozícia zachytená v plánoch, poprípade v projektovej dokumentácii. Rozvíjala sa v každom slohovom období, jej vývoj je možné nepretržite sledovať v priebehu rôznych slohov až do konca 18. storočia najlepšie na dispozícii kresťanských kostolov, neskôr i na dispozícii verejných stavieb.
Racionálna a komfortná dispozícia je jedným z cieľom architekta, ako dosiahnuť umelecké a zároveň funkčné architektonické dielo svojich dôb. Architektonická dispozícia je súčasťou troch bodov, ktoré sformuloval sám Marcus Vitruvius Pollio a na ktoré architekt musel pozerať bez ohľadu na dobu vzniku stavby.
Urbanistická dispozícia zahŕňa aj rozloženie a usporiadanie jednotlivých stavieb v širšom meradle urbanistického priestoru
Quartier Saint-Lambert

Dejiny

Štvrť Saint-Lambert sa nachádza na území bývalej dediny Vaugirard. V tejto oblasti sa nachádzali vinohrady a tiež kameňolomy, kde sa získaval stavebný kameň pre stavby v Paríži. V roku 1860 bola dedina Vaugirard pripojená k Paríži.
Štvrť bola pomenovaná podľa kostola Saint-Lambert de Vaugirard zasväteného biskupovi svätému Lambertovi (okolo 635-705).
Etrúria

Etrúria (lat. Etruria, gr. Tyrrhénia) je historické územie v strednej a západne časti Apeninského polostrova, nazývané podľa jeho starovekých obyvateľov, Etruskov. Územie je ohraničené riekou Tiber na juhovýchode, na severovýchode Apeninami a na západe tvorí hranicu pobrežie s Tyrrhénskym morom. Má zmiešaný charakter; západ tvoria úrodné nížiny, východ a sever skôr hornaté oblasti. Bola bohatá na nerastné suroviny: mramor, alabaster, striebro, cín, železná ruda.
Etrúriu ovládali v 9. až 8. storočí pred Kr. Etruskovia, ktorí sa postupne dostali koncom 3. storočia pred Kr. pod rímsku nadvládu. Po reforme cisára Augusta v roku 41 pred Kr. sa Etrúria stala 7. obvodom Itálie, neskôr bola rozdelená na Etrúriu a Tusciu. Po zániku Rímskej ríše ako samostatná oblasť zanikla.
Na jej území v roku 1801 založil Napoleon Bonaparte Etrúrske kráľovstvo, ktoré o 7 rokov neskôr pripojil k Francúzsku. Po jeho porážke Viedenský kongres v roku 1815 na tomto území obnovil Toskánske veľkovojvodstvo.
Likier

Polohopis

Leží v Rimavskom podolí, na pravom brehu Rimavy, na rozhraní Stolických vrchov a Revúckej vrchoviny, v nadmorskej výške 290 m n. m.. Od centra mesta je vzdialená asi 1,5 kilometra na juh.

História

Ako samostatná obec sa prvýkrát spomína v roku 1438. V 19. storočí sa rozvíjal železiarsky priemysel, ktorý bol v neskoršom období utlmený a vybudoval sa chemický priemysel. Neskoroklasicistický kostol pochádza z roku 1875. Obec bola v roku 1960 zlúčená s Hnúšťou do jedného celku s názvom Hnúšťa-Likier. V roku 1971, keď boli k mestu pričlenené ďalšie okolité obce, došlo aj k zmene názvu mesta Hnúšťa.

Doprava

Obec sa nachádza pri ceste I/72 a železničnej trati č. 173. Je tu železničná zastávka.
Hourges

Poloha

Obec má rozlohu 4,34 km². Najvyšší bod je položený 228 m n. m. a najnižší bod 84 m n. m.

Obyvateľstvo

Počet obyvateľov obce je 83 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Majstrovstvá Európy v hokejbale

Majstrovstvá Európy v hokejbale boli európske podujatie národných družstiev v hokejbale, ktoré organizovala Medzinárodná hokejbalová federácia (ISBHF). Prvý turnaj sa konal v roku 1995, v Bratislave. Bolo to vôbec prvé oficiálne medzinárodné hokejbalové podujatie. Majstrovstvá sa spočiatku konali každý rok a iba v mužskej kategórii. Posledný turnaj sa odohral v roku 2000. Najúspešnejšími družstvami boli Slovensko a Česko, ktoré zvíťazili na dvoch turnajoch.
ISBHF plánovala v roku 2012 organizovať aj piaty turnaj. Mal sa konať v Budapešti, v Maďarsku, ale bol nakoniec zrušený.
Mezinárodní filmový festival Karlovy Vary

Mezinárodní filmový festival Karlovy Vary, prezývaný Karlovarský filmový festival (KVIFF z angl. Karlovy Vary International Film Festival) je český nešpecializovaný súťažný filmový festival s medzinárodnou účasťou. Je uznaný asociáciou FIAPF.
Festival sa koná v Karlových Varoch už od roku 1946. Patrí medzi najvýznamnejšie medzinárodné festivaly filmu v strednej a východnej Európe.